Christopher Walken

Christopher Walken (født Ronald Walken 31. mars 1943 i Astoria i New York City) er en Oscar-belønnet amerikansk film-, TV- og teaterskuespiller, kjent for å spille slemme eller psykisk skadde figurer, men også av og til komiske figurer. Sent i karrieren har imidlertid Walken tatt roller som mer sensitive, men vise karakterer som ofte har en viktig rolle i utviklingen av helten. Walken ble født i Queens i New York; hans far var tysk og hans mor var skotsk. Walken har vært gift med Georgianne Walken siden 1969.

Karriere 
Christopher Walken og hans to brødre var som barn statister på amerikansk TV; pådriveren var deres mor, som drømte om at guttene hennes skulle bli berømte. Walken selv har beskrevet barndommens TV-opptredener slik: «Vi var ikke barneskuespillere, vi ble brukt som inventar.» («We weren't child actors – we were used as furniture.»)

Som tenåring gikk han på Professional Children's School i New York; dette var en skole der han i tillegg til ordinære skolefag ble utdannet i dans. På 1960-tallet hadde han ledende roller i en rekke populære Broadway-musikaler, deriblant West Side Story og Best Foot Forward – i den sistnevnte hadde han Liza Minnelli som motspiller. I 1966 fikk han rollen som kong Filip II av Frankrike i en oppsetning på Broadway av skuespillet The Lion in Winter. Dette ga ham så stor prestasjonsangst at han fikk sparken på premierekvelden. Til gjengjeld var anmelderne overbegeistret for rolleprestasjonen hans.

Walken har vært med i nesten 100 filmer og TV-serier siden 1953, inkludert Mørke krefter (1983), Prosjekt brainstorm (1983), James Bond: Med døden i sikte (1985), Batman vender tilbake (1992), True Romance (1993), Pulp Fiction (1994), Hairspray (2007), I siste sekund (1995), Catch Me If You Can (2002) og Around the Bend (2004). Han var George Lucas' andrevalg for rollen som Han Solo etter Harrison Ford.

Walken vant en Oscar-pris for beste mannlige birolle for filmen Hjortejegeren (1978) der han hadde rollen som en forstyrret krigsveteran fra vietnamkrigen sammen med Robert De Niro. Han ble nominert igjen i 2002 for Catch Me if You Can.

Walken har også gjort bemerkelsesverdig arbeid på teateret, med over 100 skuespill på merittlisten. Han vant en Clarence Derwent award for sin opptreden i The Lion in Winter i 1966, og en Obie Award for opptredenen i Kid Champion i 1975. Han har spilt hovedroller i flere av William Shakespeares skuespill, nærmere bestemt i Hamlet, Macbeth, Romeo og Julie og Coriolanus. Han forsøkte seg også som filmregissør i kortfilmen Popcorn Shrimp i 2001.

I november 1981 var Walken ombord i en yacht som gikk fra Catalina Island sammen med Robert Wagner og Natalie Wood da Wood druknet under uklare omstendigheter.

Walken har også medvirket i tre musikkvideoer. Hans første videorolle var som dødsengelen i Madonnas video til «Bad Girl» i 1993, nummer 2 var i Skid Rows «Breakin' Down», og den tredje i Fatboy Slims «Weapon of Choice» i 2001.

Filmografi (utvalg)

TV-roller
I starten av skuespillerkarrieren spilte Walken en rekke mindre roller i enkeltepisoder av ulike TV-serier. Denne listen gir en oversikt over TV-serier og programmer der han medvirket som skuespiller, og inneholder ikke TV-opptredener der han ble intervjuet, holdt taler, mottok priser e.l.

 Oppført på rollelisten som "Ronnie Walken".

Saturday Night Live-opptredener 
Walken har vært programleder for syv episoder av Saturday Night Live.

Teaterroller
I tillegg til roller på film og fjernsyn har Walken medvirket i en rekke teateroppsetninger både på Broadway og off-Broadway. Til sammen har han spilt over 100 teaterroller på scenen, herunder i flere Shakespeare-stykker. Denne listen gir en oversikt over de mest sentrale rollene han har spilt på scenen:

Videospill 
 Ripper (1996) as Det. Vince Magnotta
 Privateer 2: The Darkening (1996) as David Hassan
 True Crime: Streets of LA (2003) as George
 True Crime: New York City (2005) as Gabriel Whitting

Musikkvideoer 
 Madonna – Bad Girl (1993) som Madonnas skytsengel
 Skid Row – Breakin' Down (1995) som Gabriel fra The Prophecy trilogy
 Fatboy Slim – Weapon of Choice (2001) (denne musikkvideoen var han også med på å koreografere)

CD (lydbok) 
The Raven av Edgar Allan Poe på CD-en Closed on Account of Rabies (1997)

Referanser

Eksterne lenker 

 
 
 
 

Skuespillere fra USA
Dansere fra USA
Oscar-vinnere (birolle)
BAFTA-vinnere
Personer fra USA av tysk opphav
Personer fra USA av skotsk opphav
Personer fra New York City
Skuespillere innen videospill